Euroopa Liidu alaliste esindajate komitee kiitis teisipäeval heaks miljardi euro ulatuses finantsabi eraldamise Ukrainale.
"EL-i alaliste esindajate komitee (Coreper) kinnitas Euroopa Parlamendis saavutatud kokkuleppe saata Ukrainale makromajandusabi," märgitakse teates.
Oodatakse, et Ukraina kulutab miljard eurot lähima kahe aasta jooksul "majanduse stabiliseerimiseks ja struktuurireformide läbiviimiseks".
See on alates 2014. aastast EL-i kolmas majandusabi pakett Ukrainale. 2014. aastal eraldati 1,6 miljardit ja 2015. aastal 1,8 miljardit eurot.
Toimetaja: Laur Viirand
Allikas: BNS